text: Overvågning hjælper med opklaring, men forebygger det vold?
  19 marts 2017 kl. 14.19
  Vejles forlystelsesområde er siden 2011 overvåget med flere kameraer. Det har betydet, at adskillige voldssager er blevet opklaret. Men giver kameraerne mere tryghed?
  TV SYD undersøger i denne uge, hvordan vi bliver overvåget i det offentlige rum – og hvad det betyder? I Vejle har de i seks år haft overvågning omkring restaurationer og diskoteker på Dæmningen. Og det er gæsterne, restauratørerne og politiet glade for.
  Fredag fortalte TV SYD, at de fleste borgmestre i regionen gerne vil have overvågning. Og at kommunerne selv kan bestemme, hvor de ønsker overvågningen. I dag skal overvågning i det offentlige rum godkendes af politiet.
  Den godkendelse har de haft i Vejle siden 2011.
  Bestyrer Kasper Højsgaard fra The Old Irish Pub mener,  at kameraerne giver mere tryghed.
  Kasper Madsen, gæst, Odense.: "- En af mine venner kom op at slås. Det blev så også overvåget hernede, så man faktisk fandt ud af, at det ikke var os, der havde startet det."
  - Jeg har aldrig hørt klager over, at gaden er overvåget. Og hvis man har problemer med, at gaden er overvåget, så er jeg heller ikke sikker på, at man har helt rent mel i posen, siger Kasper Højsgaard til TV SYD.
  The Old Irish Pub har altid været overvåget. Men mange episoder foregår ude på gaden, hvor kameraerne ikke må filme.
  Kasper Madsen fra Odense er glad for, at gaden er overvåget.
  Politidirektør Jørgen Abrahamsen, Sydøstjyllands Politi: "- Vi kan ikke med sikkerhed sige, om overvågningen kan forebygge vold i nattelivet."
  - En af mine venner kom op at slås. Det blev så også overvåget hernede, så man faktisk fandt ud af, at det ikke var os, der havde startet det. Så min kammerat slap for tiltale. Derfor var det rigtigt fint, at det blev overvåget af politiet, siger Kasper Madsen til TV SYD.
  Politidirektør Jørgen Abrahamsen, Sydøstjyllands Politi,  oplyser, at politiet er glade for overvågningskameraer. Det har  i nogle tilfælde hjulpet til at opklare sagerne. Derimod kan politiet ikke med sikkerhed sige, om kameraerne kan forebygge vold i nattelivet.
  Dansk Folkepartis retsordfører, Peter Kofod Poulsen, sagde i TV SYD i aften, at hans parti gerne se reglerne lempet omkring overxvågning ved værtshuse og diskoteker.  Han tror godt, at de kan få nogen til at tænke sig om en ekstra gang, inden de begår noget ulovligt. 
  Han undrer sig over, at regering og socialdemokraterne "er meget fodslæbende", når de skal drøfte spørgsmålet.
  
  
  
  